wickkiey/tamil-wikipedia-chunked huggingface dataset:
# பின்வாங்கு முரசறை

## வரலாறு

துவக்கத்தில் இது **கடிகாரம் அமைத்தல்** எனப்பட்டது. இது மாலைநேரத்தில் சூரியன் மறையும்போது இதற்கான *மாலைத் துப்பாக்கி*யிலிருந்து ஒரு குண்டை சுடுவதாக இருந்தது.  
சூன் 18, 1690இல் இரண்டாம் ஜேம்சு இட்ட ஆணையின்படி தங்கள் படைகளை பின்வாங்க முரசறையப்பட்டன. 1694இல் வில்லியம் III இட்ட ஆணைப்படி இது சடங்கான படைத்துறை இசை ஆயிற்று.  
சூன் 5, 2008இல் முதல்முறையாக ஓர் வெளிநாட்டு இசைக்குழு பின்வாங்கு முரசறை வாசிக்க அனுமதிக்கப்பட்டனர். இது இலண்டன் பாதுகாப்பில் உதவும் இராயல் மலாய் ரெஜிமன்ட்டின் இசைக்குழுவாகும்.  
1950 ஆம் ஆண்டு துவங்கப்பட்ட இந்தச் சடங்கு இதுவரை இரண்டு முறை இரத்து செய்யப்பட்டுள்ளது. முதல்முறையாக குசராத்தில் 2001இல் ஏற்பட்ட நிலநடுக்கப் பேரிடரை அடுத்து 2001இல் நிறுத்தப்பட்டது; பின்னர் சனவரி 27, 2009இல் முன்னாள் குடியரசுத் தலைவராக இருந்த ஆர். வெங்கட்ராமன் மறைந்ததை அடுத்து அந்தாண்டும் இச்சடங்கு நடைபெறவில்லை
# சமளங்குளம்

## கோவில்கள்

- சமளங்குளம் கல்லுமலை விநாயகர் ஆலயம்
- சமளங்குளம் ஸ்ரீ முத்துமாரியம்மன் கோவில்
- புனித குழந்தைஜேசு தேவாலயம்-சமளங்குளம்
# சமளங்குளம்

## பாடசாலைகள்

- சமளங்குளம் அரசினர் தமிழ் கலவன் பாடசாலை
# சமளங்குளம்

## சமூக அமைப்புகள்

- சமளங்குளம் யுரேனஸ் இளைஞர் கழகம்
- சமளங்குளம் யுரேனஸ் விளையாட்டு கழகம்
# ழான்-குளோடு சுன்கர்

**ழான்-குளோடு சுன்கர்** (*Jean-Claude Juncker*, ; பிறப்பு 9 திசம்பர் 1954) லக்சம்பர்க் அரசியல்வாதியும் 12வது ஐரோப்பிய ஆணையத் தலைவரும் ஆவார். சுங்கர் 1995 முதல் 2013 வரை லக்சம்பர்க் பிரதமராகவும் 1989 முதல் 2009 வரை நிதி அமைச்சராகவும் பொறுப்பேற்றுள்ளார். ஐரோக்குழுமத்தின் முதல் நிரந்தர தலைவராக 2005 முதல் 2013 வரை பொறுப்பில் இருந்துள்ளார். ஐரோப்பிய ஒன்றிய நாடொன்றில், நீண்டநாட்கள் அரசுத்தலைவராக விளங்கிய பெருமை இவருக்குண்டு. உலகளவிலும் மக்களால் தேர்ந்தெடுக்கப்பட்ட தலைவர்களில் நீண்டநாட்கள் பதவியில் இருந்தவர் என்ற சாதனைக்கும் உரியவர். இவரது பதவிகாலத்தில் ஐரோப்பிய நிதி நெருக்கடி உச்சக்கட்டமாக இருந்தது.  
சுங்கர் ஐரோப்பிய மக்கள் கட்சியின் (EPP) சார்பாக ஐரோப்பிய ஆணையத் தலைவர் தேர்தலில் போட்டியிட்டார். ஐரோப்பிய நாடாளுமன்றத் தேர்தலில் இவரது கட்சி 751 இடங்களில் 220 இடங்களில் வென்றது. சூன் 27 இல், ஐரோப்பிய மன்றம் அலுவல்முறையாக சுங்கரை தலைவர் பதவிக்கு நியமித்தது. சூலை 15இல் ஐரோப்பிய நாடாளுமன்றம் இவரைத் தேர்ந்தெடுத்தது; வாக்களித்த 729 பேரில் 422 பேரின் வாக்குகளை இவர் பெற்றார். இவர் நவம்பர் 1,2014 அன்று ஓசே மானுவல் பர்ரோசோவிடமிருந்து ஐரோப்பிய ஆணையத்தின் தலைவராகப் பொறுப்பேற்றுக் கொண்டார்.
# இரங்கநாதானந்தர்

**சுவாமி இரங்கநாதானந்தர்** (டிசம்பர் 15, 1908 – ஏப்ரல் 25, 2005) இராமகிருஷ்ண மடத்தின் துறவி. ஸ்ரீராமகிருஷ்ண மடம் மற்றும் மிஷனின் 13 வது தலைவராகப் பொறுப்பிலிருந்தவர்.  
1926 ஆம் ஆண்டு பிரம்மச்சாரியாக, மைசூர் கிளை ராமகிருஷ்ண இயக்கத்தில் இணைந்தார்.  
இந்திய பிரிவினை சமயம் கராச்சி ராமகிருஷ்ண மடத்தில் தலைவராகப் பணியாற்றினார். கராச்சியில் இவரது சொற்பொழிவுகளை எல்.கே.அத்வானி முதலானோர் கேட்டுள்ளனர். பின் அம்மையம் மூடப்பட, இந்தியா திரும்பினார்.  
நாட்டு ஒற்றுமைக்கான இந்திரா காந்தி விருது மற்றும் காந்தி அமைதிப் பரிசு ஆகியவற்றை இராமகிருஷ்ண இயக்கத்திற்காகப் பெற்றுக்கொண்ட சுவாமி இரங்கநாதானந்தர்,
இவரது சேவைக்காக இந்திய அரசு 2000 வருடம் பத்ம விபூஷண் விருது வழங்க முயன்றபோது
தனிமனிதரை அடையாளப்படுத்துவதாகக் கூறி பெற்றுக்கொள்ள மறுத்துவிட்டார்.
# இரங்கநாதானந்தர்

## நினைவு தபால் தலை

2008 ஆம் ஆண்டில் இந்திய அரசின் தபால்துறை இவரது நினைவாகத் தபால் தலை வெளியிட்டது.
# மகாசுவேதா தேவி

**மகாசுவேதா தேவி** (*Mahasweta Devi*, 14 சனவரி 1926 — 28 சூலை 2016) வங்காள எழுத்தாளர் மற்றும் பீகார், மத்தியப் பிரதேசம், சட்டீஸ்கர் முதலான பகுதிகளின் பழங்குடி மக்கள் நலனுக்காகப் பாடுபட்ட சமூக ஆர்வலர் எனப் பன்முகப் பரிமாணம் கொண்டவர். இவர் இலக்கியக் குடும்பத்தில் பிறந்தவர்.  
ரமன் மெகசசே விருது, நாட்டு ஒற்றுமைக்கான இந்திரா காந்தி விருது, சாகித்ய அகாதமி, பத்மஸ்ரீ, பத்மவிபூஷண் முதலான பல விருதுகள் பெற்றவர்.  
இவரது நூல்கள் ஆங்கிலம், தமிழ் என பல மொழிகளில் மொழிபெயர்க்கப்பட்டுள்ளன.  
இவரது கதைகள் பல திரையுருவம் பெற்றுள்ளன.
# மகாசுவேதா தேவி

## விருதுகள்

- 1979: சாகித்திய அகாதமி விருது (வங்காள மொழி): – *அரன்யெர் அதிகார் (Aranyer Adhikar)* (புதினம்)
- 1986: சமூகப்பணிக்காக பத்மசிறீ விருது
- 1996: ஞானபீட விருது
- 1999: மதிப்புறு முனைவர் பட்டம் – இந்திரா காந்தி தேசிய திறந்தநிலைப் பல்கலைக்கழகம்
- 2006: பத்ம விபூசண் –
- 2011: வங்க பிபூஷண் (Banga Bibhushan) – மேற்கு வங்காள அரசு
# மகாசுவேதா தேவி

## மறைவு

மகாசுவேத்தாதேவி 2016 சூலை 23 இல் மாரடைப்பு ஏற்பட்டு கொல்கத்தாவில் தனியார் மருத்துவமனையில் அனுமதிக்கப்பட்டு, 2016 சூலை 28 வியாழக்கிழமை தனது 90வது அகவையில் காலமானார்.
# தஞ்சாவூர் வீரபத்திரர் கோயில்

**வீரபத்திரர் கோயில்** என்பது தஞ்சாவூரில் அமைந்துள்ளது.
# தஞ்சாவூர் வீரபத்திரர் கோயில்

## அமைவிடம்

நாயக்கர் காலக் கோயில்களுள் வீரபத்திரர் கோயில் குறிப்பிடத்தக்கதாகும். தஞ்சைக் கோட்டையின் கிழக்கு வாயிலுக்கு எதிரில், அகழிக்கு வெளியே அதனையொட்டி அமைந்துள்ள இரண்டு கோயில்களில் தென் புறம் இக்கோயில் உள்ளது.
# தஞ்சாவூர் வீரபத்திரர் கோயில்

## வரலாறு

முதல் நாயக்க மன்னராகிய செவ்வப்ப நாயக்கர் காலத்தில் தஞ்சைக்கு வந்த கோவிந்த தீட்சிதர் முதல் மூன்று நாயக்க வேந்தர்களுக்கும் அமைச்சராகவும், ஆசிரியராகவும் ஒட்டக்கூத்தரைப் போல மிகப் புகழ் பெற்று விளங்கினார். இவரே வீரபத்திரர் கோயில் எழக் காரணமாக இருந்திருக்கலாம்.
# தஞ்சாவூர் வீரபத்திரர் கோயில்

## இறைவன்

கோயிலின் கருவறையிலுள்ள சுவாமி வாளையும், கேடயத்தையும் ஏந்தியுள்ளார். இத்திருமேனி கர்நாடகப் பாணியில் அமைந்ததாகும். கும்பகோணம் வீரபத்திரர் கோயிலிலுள்ள திருமேனியும் இதனை ஒத்தே காணப்படுகிறது. இக்கோயிலின் மூலவராக அகோர வீரபத்திரர் நின்ற நிலையில் உள்ளார். இறைவி நிஷ்டாம்பிகை ஆவார்.
# தஞ்சாவூர் வீரபத்திரர் கோயில்

## இவற்றையும் காண்க

- கும்பகோணம் வீரபத்திரர் கோயில்
- தாராசுரம் வீரபத்திரர் கோயில்
- அனுமந்தபுரம் வீரபத்திரர் கோயில்
# நினைவு அலைகள் 1 (நூல்)

**நினைவு அலைகள்** என்னும் நூலை பத்மஸ்ரீ டாக்டர் நெ.து.சுந்தரவடிவேலு எழுதினார். இதை சாந்தா பதிப்பகத்தினர் வெளியிட்டனர்.  
தன் வரலாறாக மட்டுமன்றி, அவரது காலகட்டத்தில் காஞ்சிபுரத்தின் நிலை, திண்ணைப்பள்ளிகள், பொறுப்பான பள்ளி ஆசிரியர்கள், அக்கால சென்னை விக்டோரியா விடுதி, உடன் பயின்ற மாணவ நண்பர்கள், அவர்களின் பொழுதுபோக்குகள், மேல் சாதியினராகக் கருதப்பட்டோர் குடியிருக்கும் வீதிவழியே செல்ல மற்றோருக்கு உரிமை இல்லாக் காலகட்டம் என்று காலக்கண்ணாடியாக தமது நூலை அமைத்திருக்கிறார் ஆசிரியர்.  
கல்வி முறை என்பது செலவு செய்யும் திறன் கொண்டோருக்கு மட்டுமே எட்டுமளவிற்கு இருந்ததையும், அதிலும் தாழ்த்தப்பட்டோர் விகிதம் மிக்குறைவாக இருந்தது முதற்கொண்டு வேலையில்லா இளைஞனாக வேலை தேடி, சிபாரிசு தேடி அல்லாடியது, கொள்கையை முன்னெடுத்து குடும்பத்தினரின் திருமணத் திட்டங்களுக்கெல்லாம் எதிர்ப்பு தெரிவித்து பெரியார் தலைமையில் கலப்பு மணம் புரிந்தது, பத்திரிக்கை துணையாசிரியர் , துணைப் பஞ்சாயத்து அலுவலர், இளந்துணைப் பள்ளி ஆய்வாளர் பதவி உட்பட செய்த பல்வேறு பணிகள் அவற்றில் ஏற்பட்ட இடையூறுகள், அக்காலத்து சிபாரிசு முறைகள்,பள்ளி ஆசிரியர்களின் உதவியும் அன்பும், கிராமப்பஞ்சாயத்து அமைப்புகள், அதன் தலைவர்களின் எளிய குணம், நீதிக்கட்சி குறித்த செய்திகள், பெரியாரின் பல போராட்டத் தகவல்கள் என பலர் அறியாத தகவல்களை ஆசிரியர் இப்பகுதியில் பதிவு செய்துள்ளார்.
# சு. நாகராஜ மணியகாரர்

**சு. நாகராஜ மணியகாரர்** (28 திசம்பர் 1908-21 சூலை 1978) கிருட்டிணகிரி மாவட்டம் காவேரிபட்டணத்தை சேர்ந்த விடுதலை போராட்ட வீரரும், 1957 முதல் 1962 வரை தமிழ்நாடு சட்டப் பேரவையில் கிருஷ்ணகிரி சட்டமன்றத் தொகுதியின் உறுப்பிராக இருந்தவரும் ஆவார்.
# சு. நாகராஜ மணியகாரர்

## வாழ்க்கை

இவர் தந்தை பெயர் சைவதீத்தம் வி.சுப்பிரமணியகார். தாயார் பெயர் சந்திரம்மாள். கல்வி எம்.ஏ பட்டப்படிப்பு. இவரது மனைவிபெயர் ராணி சென்னம்மா.
# சு. நாகராஜ மணியகாரர்

## விடுதலைப் போராட்டம்

பள்ளிப் பருவத்திலேயே விடுதலை வேட்கையால் ஈர்க்கப்பட்டவர். 1930ஆம் ஆண்டிலிருந்து ஒத்துழையாமை இயக்கம், கள்ளுக்கடை மறியல், உப்புசத்தியாகிரகம், அந்நிய துணிகளை எரித்தல் ஆகிய போராட்டங்களில் ஈடுபட்டு சிறைசென்றார். 1939 இல் காந்தியடிகளின் அறைககூவலை ஏற்று கிருட்டிணகிரியில் தனிநபர் சத்தியாகிரகத்தில் ஈடுபட்டு கைதாகி வேலூர் சிறையில் ஆறுமாத சிறைதண்டனை அனுபவித்தார்.
# சு. நாகராஜ மணியகாரர்

## பணிகள்

தென்பெண்ணை ஆற்றின் குறுக்கே கிருட்டிணகிரி அருகே காமராசர் ஆட்சிக்காலத்தில் அணை கட்டப்பட்டது. இவ்வணை கட்டப்பட்டதில் இவரின் பங்கு முதன்மையானது. பூமிதான இயக்கத்தலைவர் ஆசார்ய வினோபாபா 1954 இல் காவேரிபட்டணம் வந்தபோது பூமிதான இயக்கத்துக்காக ஒரு ஏக்கர் நஞ்சை நிலத்தைத் தானமாகத் தந்தார். வ.உ.சி தொடங்கிய சுதேசி கப்பல் நிறுவனத்தில் ஒரு பங்குதாரராக இருந்துள்ளார்.
# சு. நாகராஜ மணியகாரர்

## காங்கிரசிலிருந்து விலகல்

1967ஆம் ஆண்டிற்கு பிறகு காங்கிரஸ் இயக்கத்தின் செயல்பாடு பிடிக்காமல் காங்கிரசிலிருந்து விலகி, குமரி அனந்தன் தொடங்கிய காந்தி காமராசர் தேசிய காங்கிரஸ் கட்சியில் துணைத்தலைவராகவும், அதன் முக்கிய ஆலோசகராகவும் செயல்பட்டார்.
# சு. நாகராஜ மணியகாரர்

## வகித்த பதவிகள்

- ஒசூர் பொது கிராமத் தொகுதியிலிருந்து சட்டமன்ற உறுப்பினராக 1946-1952
- கிருட்டிணகிரி சட்டமன்ற உறுப்பினராக 1957-1962
- தலைவர், தருமபுரி மாவட்ட மத்திய கூட்டுறவு வங்கி
- பேரூராட்சி தலைவர், காவேரிபட்டணம்
- தலைவர், கவேரிபட்டணம் நகர கூட்டுறவு வங்கி
- தலைவர், காவேரிபட்டணம் வீடுகட்டுவோர் சங்கம்  
- தென்பெண்ணை ஆற்றங்கரைக் கிருஷ்ணகிரி மாவட்ட கருத்தரங்க மலர், 10.11.2009, காந்தியவாதி தியாகி காவேரிப்பட்டிணம் எஸ்.நாகராஜ மணிநக்கார்ர்-என்.ஆர்.ஜெயச்சந்திரன்
# உப்பலகுப்தம்

**உப்பலகுப்தம் மண்டலம்**, ஆந்திரப் பிரதேசத்தின் கிழக்கு மாவட்டத்திற்கு உட்பட்ட 66 மண்டலங்களில் ஒன்று.
# உப்பலகுப்தம்

## ஆட்சி

இது ஆந்திர சட்டமன்றத்திற்கு அமலாபுரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# உப்பலகுப்தம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- பீமனபள்ளி
- சின்னகாடவல்லி
- கொல்லவில்லி
- கோபவரம்
- கூனவரம்
- முனிபள்ளி
- நங்கவரம்
- நிம்மகாயல கொத்தபள்ளி
- பெத்தகாடவல்லி
- சன்னவல்லி
- சூரசானியானாம்
- டீ. சல்லபள்ளி
- உப்பலகுப்தம்
- விலசவில்லி
# அன்டச்சபில்

**அன்டச்சபில்** (*Untouchable*) என்பது முல்க் ராச் ஆனந்த் எழுதிய புதினம். கேம்பிரிட்ச் பல்கலைகழகத்தில் முனைவர் பட்டம் பெற்ற அறிஞரான இவரது முதல் ஆங்கிலப் புதினம் இது. இந்நூலுக்கு அவரது வகுப்பு தோழரான இ எம் பாரச்ட்டர் என்பவர் முன்னுரை எழுதியுள்ளார். 1935ல் வெளிவந்த இந்த புதினம் மேற்குலகிற்கு இந்தியா குறித்த விழிப்புணர்வை ஏற்படுத்தியது. எளியவர்களை, சமூகத்தில் பிற்படுத்தப்பட்டவர்களை பற்றி எழுதியதால், மேற்குலக வாசகர்கள் முல்க் ராச் ஆனந்தை சார்லசு டிக்கன்சோடு ஒப்பிட்டனர். ஆங்கிலத்தில் எழுதக்கூடிய இந்தியாவின் முன்னணி எழுத்தாளர்களில் ஒருவராக இவரை அடையாளம் காட்டியது இந் நூல்.
# அன்டச்சபில்

## வெளியீடு

இந் நூலின் முதற்பதிப்பு 1935 இல் வெளியானது. அதற்குப் பின் வெளியிடப்பட்ட பதிப்புகள் இ. எம். பாரஸ்ட்டரின் முன்னுரையுடன் வெளிவந்தன. 2004 ஆம் ஆண்டு, இந் நூல் அடங்கிய நினைவுப் பதிப்பொன்று அன்றைய பிரதம மந்திரி மன்மோகன் சிங்கால் வெளியிடப்பட்டது.
# அன்டச்சபில்

## நூலின் உள்ளே

இப் புதினத்தில், துப்புரவு தொழிலாளர் சமூகத்தில் பிறந்த பக்கா என்னும் இளைஞனின் ஒரு நாள் வாழ்க்கை தான் இருக்கிறது. வாழ்நாளில் ஒருமுறையாவது மேற்குலக நாகரீக உடை அணியவேண்டும் என்ற கனவோடு வாழும் ஒரு தாழ்த்தப்பட்ட வகுப்பை சேர்ந்த இளைஞன் இவன். தன் பிறப்பை எண்ணி நொந்துபோகும் ஒவ்வொரு முறையும் - இந்த கட்டமைப்பை உருவாக்கிய இந்து மதத்தின் மீது அடங்கா ஆத்திரம் கொப்பளிக்கும். ஒரு பதின்மூன்று வயது தங்கை, அவளை யாராவது திருமணம் என்ற பெயரில், பணம் கொடுத்துக் கூட்டிக்கொண்டு போகமாட்டார்களா என்று சிந்திக்கும் பக்காவின் தந்தை, இவர்களோடு பக்கா.  
இராணுவ வீரர்களின் முகாமில் தொடங்கும் பக்காவின் பொழுது இனிமையானது. துப்புரவு வேலை தான் என்றாலும் அங்கு யாரும் பக்காவை ஒரு அடிமையாகவோ ஒரு தீண்டத்தகாதவனாகவோ பார்ப்பது கிடையாது. அதனால் அவர்களின் மீதும் ராணுவத்தின் மீதும் பக்காவிற்கு ஒரு வகை ஈர்ப்பு இருந்துகொண்டே இருந்தது. அடுத்து கோவில் வளாகத்தை சுற்றிய பகுதிகளை துப்புரவு செய்யும் பணி, அதுவரை அழகாய் வானில் பறந்த ஒரு பட்டம் கிழிந்து தரையில் விழுந்ததுபோல், பக்காவின் பிறப்பை நினைவுபடுத்தும் ஒரு கூட்டம் அதை கேட்டு நொடிக்கு நொடி நொறுங்கும் அந்த இளைஞனின் உள்ளம்.  
அடுத்து, வீடுகளுக்கு சென்று மலம் அள்ளும் வேலை, 'பக்கா வருகிறேன்! பக்கா வருகிறேன்' என்று உரக்க கத்திக்கொண்டே போகவேண்டும், இதன் பொருள், அசுத்தமான ஒருவன் வருகிறேன் யாரும் என்னை தொட்டு அசுத்தமாகிவிடாதீர்கள் என்பது தான். இவன் வருவதை அறிவிக்காமல் சென்றால் அதுவும் பெருங்குற்றம். ஒருமுறை அறிவிக்காமல் சென்றதால் பெற்ற அடி உதை அவன் நினைவில் என்றுமே இருந்துகொண்டே அவனை அறிவிக்க செய்யும்.  
மலம் அள்ளும் இந்த வேலையினாலே தன் பிறப்பு ஏன் இப்படி இருக்கிறது என்றும், உயர்ந்த சாதிகள் தான் தங்களை இவ்வாறு நடத்துகிறார்கள் என்றால், மற்ற பிற்படுத்தப்பட்டவர்களும் அவர்களுக்குள் உயர்வு தாழ்வு கற்பித்து தீண்டாமையினை கடைபிடிப்பது எண்ணி மேலும் நொந்து போவான். ஒரு முறை பக்காவின் தங்கை கிணற்றில் நீர் இறைக்க காலையில் சென்றவள் நீர் இறைக்க உயர்சாதியினர் யாரும் அனுமதிக்காததால் மாலை வரை நீர் இறைக்காமல் திரும்புவாள். கடைக்கு செல்லும் இவர்களை எட்டி நின்று பணம் கொடுக்கசொல்லி, அதன் மீது தண்ணீர் தெளித்து பின் எடுத்துக்கொள்வதோடு மட்டுமில்லாமல், இவர்கள் பணம் கொடுத்து வாங்கும் பொருளை வீசி எறிவார்கள். அவர்களின் அந்த நடத்தை பழகிப்போனபடியால் இவர்களும் சகித்துக்கொள்வார்கள்.  
ஒரு காலத்தில் கிருத்துவ பணிக்குழுக்களை நம்பிய பக்கா, அவர்களால் சமூக மாற்றம் ஏற்படாது, அவர்களின் நோக்கம் மதம் பரப்புவது மட்டுமே என்று உணர்ந்தபோது, மக்களை நவீன கழிவறைகளை கட்டுங்கள் என்ற அண்ணல் காந்தியின் சொற்பொழிவினை கேட்கும் வாய்ப்பு கிடைக்கிறது. நவீன கழிவறைகளில் நாம் மலம் அள்ளவேண்டி இருக்காது என்பதை அறிந்த பக்காவிற்கு மிகுந்த மகிழ்ச்சி.
சமூக மாற்றத்தை கொண்டுவரும் ஆற்றல் அறிவியலுக்கு மட்டுமே இருக்கிறது என்று பக்கா நம்புவதாக முடிகிறது இந்தக் கதை.
# அல்லவரம்

**அல்லவரம் மண்டலம்**, ஆந்திரப் பிரதேசத்தின் கிழக்கு மாவட்டத்திற்கு உட்பட்ட 66 மண்டலங்களில் ஒன்று.
# அல்லவரம்

## ஆட்சி

இது ஆந்திர சட்டமன்றத்திற்கு அமலாபுரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# அல்லவரம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- அல்லவரம்
- பெண்டமூருலங்கா
- போடசகுர்ரு
- தேவகுப்தம்
- கோடி
- கோடிலங்கா
- கூடாலா
- கொமரகிரிபட்டினம்
- மொகலமூர்
- ரெல்லுகட்டா
- சாமந்தகுர்ரு
- தாடிகோனா
- தூருபுலங்கா
- என்றுகோனா
# இந்திய சாட்சி சட்டம்

**இந்திய சாட்சி சட்டம்** என்பது 1872ஆம் ஆண்டு இயற்றப்பட்ட சட்டம் ஆகும். இது மூன்று பகுதிகளாகப் பிரிக்கப்பட்டுள்ளது. இவை மேலும் 167 பிரிவுகளை உள்ளடக்கியது. இதில் சாட்சியங்கள் பற்றியும், ஆவணங்களின் தன்மைகள் பற்றியும் நீதிமன்றத்தில் ஏற்கதக்க பொருண்மைகள் பற்றியும் உள்ளன.
# இந்திய சாட்சி சட்டம்

## வரலாறு

இது சர் ஜேம்ஸ் பிடஜேம்ஸ் ஸ்டீபன் என்பவரால் முதலில் எழுதப்பட்டது. இதில் பதினொரு அத்தியாயங்களும் 167 பிரிவுகளும் உள்ளன. இது செப்டம்பர் மாதம் 1ஆம் திகதி 1872ஆம் வருடம் அமுலுக்கு வந்தது.
# ராஜோலு

**ராஜோலு மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.
# ராஜோலு

## ஆட்சி

இது ஆந்திர சட்டமன்றத்திற்கு சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# ராஜோலு

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- பி. சாவரம்
- சிந்தலபள்ளி
- கடலி
- காட்ரேனிபாடு
- கூனவரம்
- முலிகிபள்ளி
- பாலகும்மி
- பொதலாடா
- பொன்னமண்டா
- ராஜோலு (ஊரகம்)
- சிவகோடு
- சோம்பள்ளி
- தாடிபாக்கா
# மலிக்கிபுரம்

**மலிக்கிபுரம் மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.
# மலிக்கிபுரம்

## ஆட்சி

இது ஆந்திர சட்டமன்றத்திற்கு ராஜோலு சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# மலிக்கிபுரம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- கூடபள்ளி
- குடிமெல்லங்கா
- இருசுமண்டா
- கத்திமண்டா
- கேசனபள்ளி
- லக்கவரம்
- மலிக்கிபுரம்
- மட்டபறு
- ராமராஜுலங்கா
- சங்கரகுப்தம்
- விஸ்வேஸ்வராயபுரம்
# டோரதி ஓட்ச்கின்

**டோரதி மேரி ஓட்ச்கின்** (*Dorothy Mary Hodgkin*, டோரதி மேரி ஹோட்ஜ்கின், மே 12, 1910 - சூலை 29, 1994) இங்கிலாந்தை சேர்ந்த பிரித்தானிய வேதியியலாளர். இவர் எக்சு-கதிர் படிகவியலுக்கான நோபல் பரிசை 1964ம் ஆண்டு பெற்றார். அணு அமைப்பை விளக்க எக்சு படிவ வரைபடங்களைப் பயன்படுத்தி அதன் மூலம் படிவயங்களிலுள்ள அணுக்கள் ஒரே மாதரியான தொடர் அமைப்பைப் பெற்றவை என்பதைக் கண்டுபிடித்தார்.
# டோரதி ஓட்ச்கின்

## ஆரம்ப கால வாழ்க்கை

1910ம் ஆண்டு மே மாதம் 12ம் நாள் எகிப்தின் கெய்ரோ நகரில் பிறந்தார். ஆக்ஸ்போர்டு பல்கலைக்கழகத்தில் 1932ம் ஆண்டு வேதியியல் பட்டம் பெற்றார். 1937ல் காம்ப்ரிட்ஜ் பல்கலைக்கழகத்தின் முனைவர் பட்டம் பெற்ற தாமஸ் ஹட்ஜ்கின் என்பவரை மணந்து கொண்டார்.
# டோரதி ஓட்ச்கின்

## கல்வியும், ஆய்வுகளும்

1933ல் படிகவியல் ஆய்வுகளை மேற்கொண்டவர், ஜே.டி.பெர்னால் என்ற மருத்துவருடன் இணைந்து, ஒரு உருண்டை புரதத்தின் எக்ஸ் கதிர் மாதிரியை முதல் முதலாகப் பதிவு செய்தார். இதன் முலம் ஒரு புரத மூலக்கூறின் வடிவமைப்பு நிலையானது என்பது உறுதி செய்யப்பட்டது. மேலும், படிக அடுக்கு மூலக்கூறுகளையும் அவற்றின் ஹைட்ரஜன் பிணைப்புகளின் மாதிரிகளையும் ஆய்வு மூலம் விலக்கினார். முப்பரிமான கணக்கீட்டுக்கு வழிவகை செய்த மேரி ஆய்வு வேதியியல் வரலாற்றில் ஒரு மைல் கல்லாக கருதப்பட்டது. 1947ல் பிரிட்டனின் அறிவியல் நிறுவனமான அரச கழகத்தின் உறுப்பினரானார். 1948 முதல் 1956 வரை காம்ப்ரிட்ஜ் பல்கலைக்கழகத்திலும், ஆக்ஸ்போர்ட் பல்கலைக்கழகத்திலும் பேரசிரியராகப் பணியாற்றினார்.
# டோரதி ஓட்ச்கின்

## கண்டுபிடிப்புகள்

மாதிரி அமைப்பு]]  
1942 லிருந்து 1949 வரை மேரி பென்சிலின் அமைப்பை அறிய முற்பட்டார். 1945ம் ஆண்டே எக்ஸ் கதிர் படிகமாக்கல் மூலம் அதை கண்டுபிடித்தாலும் அவர் ஆய்வு முழுமைபெற மேலும் நான்கு வருடங்கள் ஆனது. 1955ல் வைட்டமின் B-12 முதல் எக்ஸ் கதிர் சிதறல் படத்தை எடுத்தார். 1961ம் ஆண்டு மேரி இயற்கையாக கிடைக்கும் வைட்டமின் B-12ன் அமைப்பை உறுதி செய்தார். வைட்டமின் B-12 இரத்தச் சிவப்பணுக்களை உருவாக்கும் தன்மை பெற்றதால் இந்தக் கண்டுபிடிப்பு இரத்தசோகை நோய்க்கு சிகிச்சையாகப் பயன்பட்டது. B12ன் அமைப்பை கண்டுபிடித்தமைக்காக 1964ஆம் ஆண்டு மேரி நோபல் பரிசு பெற்றார்.
# டோரதி ஓட்ச்கின்

## இன்சுலின் அமைப்பு

1934ல் தொடங்கிய இன்சுலின் ஆய்வு மிகவும் அசாதாரண ஆராய்ச்சி திட்டங்களில் ஒன்றாக இருந்தது. அவருக்கு ஒரு சிறிய மாதிரி படிக இன்சுலின் தேவைப்பட்டு ராபர்ட் ராபின்சன் மூலம் வழங்கப்பட்டது. அந்த ஹார்மோன் உடலில் ஏற்படுத்தும் சிக்கலான மற்றும் பரந்த விளைவால் இன்சுலின் அவரது சிந்தனையைத் தூண்டியது. எனினும், இன்சுலின் மூலக்கூறின் சிக்கலான அமைப்பை கண்டறிய போதுமான எக்ஸ் கதிர் அப்போது உருவாக்கப்படவில்லை. இந்நுட்பத்தை மேம்படுத்த அவருடன் இணைந்து பலரும் பல ஆண்டுகள் முயற்சி செய்தனர். 35 ஆண்டுகள் கழித்து, 1969ல் இன்சுலினின் அமைப்பு அவரது குறித்த ஆய்வு இறுதி முடிவை எட்டியது.
# டோரதி ஓட்ச்கின்

## சமூக ஈடுபாடு

மேரியின் அறிவியல் வழிகாட்டியும் அறிவியல் உலகில் புகழ்பெற்ற அறிவியலாளரும், பிரிட்டனின் [கம்யூனிஸ்ட் கட்சி] உறுப்பினருமான பேராசிரியர் ஜான் டெஸ்மாண்ட் பெர்நேலின் தாக்கம் இவரது அறிவியல் மற்றும் அரசியல் வாழ்க்கையில் இருந்தது.. உலகின் பல நாடுகளில் 75க்கும் மேற்பட்ட குழந்தைகளைத் தத்து எடுத்து வளர்த்த பெருமையக்குரியவர்.
# டோரதி ஓட்ச்கின்

## விருதுகள் மற்றும் நினைவு

- இவர் 1965ல் ஆர்டர் ஆப் மெரிட் பெற்ற இரண்டாவது பெண் (புளோரன்ஸ் நைட்டிங்கேலுக்குப் பிறகு), (காப்லே பதக்கம் பெறும் முதல் மற்றும் இதுவரை (2014) பெற்ற பெண் என்ற பெருமைக்குரியவர்.
- 1970 ஆம் ஆண்டு டோரத்தி பிரிஸ்டல் பல்கலைக்கழகத்தின் வேந்தராக நியமிக்கப்பட்டார்.
- 1972 முதல் 1978 வரை சர்வதேசப் படிவியல் கூட்டமைப்பின் தலைவராகவும் பொறுப்பு வகித்தார்.
- 1987ல் லெனின் அமைதிப் பரிசு பெற்றார்.
# டோரதி ஓட்ச்கின்

## இறப்பு

இவர் 1994ம் ஆண்டு ஜூலை மாதம் 29ம் நாள் இங்கிலாந்தின் இஸ்மிஸ்டன் நகரில் மாரடைப்பால் காலமானார்.
# சுவாமி

இந்து தொன்மவியலில், **சுவாமி** அல்லது **ஸ்வாமி** ( *svāmī* ) சமஸ்கிருதச் சொல்லுக்கு தலைவர், இறைவன் என்றும் பொருள். உடைமைக்கு சொந்தக்காரர் யாரோ அந்த உடையவர்தான் 'சுவாமி'.  
பிரபஞ்சம் மற்றும் அனைத்து சீவராசிகளும் சுவாமியின் படைப்பு என்பதால் அனைத்து படைப்புகளுக்கு சுவாமியே உடையவர் ஆகிறார். கோயில் சுவர்களில் வெட்டப்பட்ட கல்வெட்டுக்களில், 'திருச்சிற்றம்பலமுடையார்', 'திருவேங்கடமுடையார்', 'திருநாகேச்சுரமுடையார்', 'கபாலீஷ்வரமுடையார்', என 'உடையார்' என்ற பெயரில்தான் தெய்வங்கள் குறிக்கப்பட்டுள்ளன.  
குருவும் சுவாமியும் ஒன்று என்பதால்தான் வைணவர்கள் ஸ்ரீஇராமாநுஜரை 'உடையவர்' என்றழைக்கிறார்கள். 'எல்லாம் உன் உடமையே' என்று தாயுமானவரும் கடவுளைப் பாடியுள்ளார்.
# விருத்திராசூரன்

**விருத்திராசூரன்**, தைத்திய குலத்தைச் சார்ந்த பிரஜாபதி துவஷ்டாவின் இரண்டாம் மகன். இந்திரனை வென்று தேவலோகத்தை கைப்பற்றி ஆண்டவன். தேவர்களின் பகைவன். இந்திரன், ததீசி முனிவரின் முதுகெலும்பை வஜ்ஜிராயுதமாகக் கொண்டு விருத்திராசூரனை கொன்றான்.
# விருத்திராசூரன்

## புராண வரலாறு

தேவலோகத்தை விட்டு சிறிது காலம் விலகிய தேவகுரு பிரகஸ்பதியின் பணியினை செய்ய, பிரஜாபதி துவஷ்டாவின் மகன் விசுவரூபனை தற்காலிக குருவாக நியமித்தார் இந்திரன். யாகத்தின் போது ஆஹூதிகளை தேவர்களுக்கு வழங்கியதுடன், தன் இனத்தை சேர்ந்த தைத்தியர்களுக்கும் விஸ்வரூபன் வழங்கியதைக் கண்ட இந்திரன், விஸ்வரூபனை கொன்றார். இதனால் இந்திரனுக்கு பிரம்மஹத்தி தோசம் பற்றிக் கொண்டது. விஸ்வரூபன், இந்திரனால் கொல்லப்பட்ட செய்தி அறிந்த **துவஷ்டா** கடும் கோபம் கொண்டு இந்திரனை அழிக்க, யாகம் மூலம் விருத்திராசூரன் என்ற மகனை பெற்றான். சுக்கிராச்சாரியின் சீடனான விருத்திராசூரனும் கடும் தவம் செய்து, யாரும் அறிந்த போர்க் கருவிகளால் தனக்கு மரணம் ஏற்படக்கூடாது என பிரம்மாவிடமிருந்து வரம் பெற்றான். தன் அண்ணன் விஸ்வரூபனை கொன்ற இந்திரனை வென்று, இந்திரலோகத்தையும் ஐராவதத்ததையும் தன் கைவசப்படுத்தினான்.  
விருத்திராசூரனிடம் தோற்ற இந்திரன், திருமாலிடம் சென்று நடந்தவற்றை உரைத்தான். திருமால், தசிசீ முனிவரின் முதுகெலும்பை வஜ்ஜிராயுதமாகக் கொண்டு விருத்திராசூரனை கொல்வாய் என ஆலோசனை வழங்க, இந்திரனும் அவ்வாறே வஜ்ஜிராயுதத்தினால் விருத்திராசூரனை கொன்றான்.
# பொதியம் (பல்துறை)

**பொதியம்** (ஆங்கிலம்:Package)என்பது, கீழ்க்கண்ட வழிமுறைகளில், ஏதேனும் ஒன்றினைக் குறிப்பிடலாம்.
- மின்னணுப் பொதியம் - தொகுச்சுற்றுகள் அடங்கிய மின்னணுப் பொருட்கள் பல்வேறு வகைகளில் உள்ளன. அதற்கொப்ப அது விற்பனைக்கு வரும்போது, வேறுபட்ட, தனித்துவத்துடனான, மிகச்சிறப்பானப் பொதியத்துடன் வருகிறது. அப்பொதியமே அந்த மின்னணுப் பொருட்களைப் பாதுகாக்கிறது.
- சுற்றுலா பொதியம் - எடுத்துக்காட்டு; நவக்கிரகத் தலங்கள் மட்டும் அடங்கிய சுற்றுலாத் திட்டம்.
- விற்பனைப் பொதியம் - பொங்கல், தீபாவளி, இரமலான், கிறித்துவத் திருநாள், புத்தாண்டு போன்ற திருவிழாக் கொண்டாட்டங்களின் போது, கடைகளில் விற்பனையாகும் விற்பனைப் பொதி. (எ.கா. ) 1 தொலைக்காட்சிப் பெட்டி + 1 துணி துவைப்பி + 1 குளிர்சாதனப் பெட்டி என ஒரு பொதியமாக வாங்கினால், தனித்தனியாக வாங்குதலைவிட விலைக் குறைவாகப் பெறலாம்.
- பொதியமிடுதல் - அறிவியல், தொழினுட்பம், கலை ஆகியவற்றைக் கொண்டு, ஒரு பொருளைப் பாதுகாப்பாக, எதிர்காலப் பயன்பாட்டிற்கும், விற்பனைக்கும் ஏற்றவாறு உள்ளிட்டு பேணுதலைக் குறிக்கும்.
- பொதியச் சோதனை - ஒரு பொருளைப் பொதியமிட பல்வேறு உறைகள் இருக்கலாம். அதில் தேவையானவைகளை ஆராய்ந்து, சிறப்பான, பொருத்தமா ஒன்றினைத் தேர்ந்தெடுத்து, அக்குறிப்பிட்டப் பொருளை பாதுகாப்பதற்குத் தேவையான சோதனைகளைக் குறிக்கிறது. இந்த தேர்ந்தெடுத்தல் சோதனைகளே, ஒரு பொருள் தயாரிப்பு இடத்திலிருந்து, இறுதிப் பயன்பாட்டிற்கு, எந்த இழப்பும் இல்லாமல், நிறைவாகச் செல்ல பெரிதும் பயன்படுகிறது.
- அஞ்சல் - ஒரு கடிதத்தை விட பெரியவற்றினைக் குறிக்கிறது.
# பொதியம் (பல்துறை)

## கணித்தல்

- கணித்தலில், பொதியம் என்பது விகற்பம் (Module) என்பதையும் குறிக்கிறது. ஒரு குறிப்பிட்ட செயலைச் செய்யும் நிரலாக்கத்தலுடன் இணைந்து அமைகின்ற, குறிப்பிட்ட மென்பொருள் பகுதியைக் குறிக்கிறது.
:*யாவாப் பொதியம்(Java package) என்பது யாவாப் பிரிவுகளை(Java class), ஒழுங்கமைக்கும் ஒரு இயங்குமுறை ஆகும்.
- பொதிய மேலாண்மைக் கட்டகம் (package management system) என்பது ஒரு செயலியை அல்லது அதன் நூலகத்தை நிறுவப் பயன்படும் ஒரு கோப்பினைக் குறிக்கிறது.
- ஆப்பிள் (OS X) கணிமையில் இது அடைவு களின், மேலடுக்கு அமைப்பு முறையைக் குறிக்கிறது.
- ஒருங்கு மாதிரியாக்க மொழியின் சூழமைவுவில், இது கூறுகளைக் குழுமமாக்கப் பயனாகிறது.
# பொதியம் (பல்துறை)

## இக்கட்டுரைகளையும் காணவும்

- பொதியம் (இலக்கியம்)
- பொதியச் சோதனை
- நிரல் பொதி
- பொட்டலம்
- நெகிழிப் பை
# பொதியச் சோதனை

**பொதியச் சோதனை** (ஆங்கிலம்:Package testing) என்பது உற்பத்தியாளரிடமிருந்து, நுகர்வோரை ஒரு பொருள் அடையும் வரை, ஏற்படும் நிலைகளைத் தெள்ளத்தெளிவாக ஆராய்வது ஆகும். இந்த ஆய்வினால் கண்டறியப்படும் நுட்பங்களில் இருந்து, ஒரு பொருள் தரம் குறையாமல், நுகர்வோரை அடைவது நிலைநாட்டப்படுகிறது. சிப்பமிடுதல், பொட்டலமிடுதல், பெட்டிக்குள் அடைத்தல், போக்குவரவு, காலநிலை மாற்றங்கள், மனிதத்தவறுகள் (Human error assessment and reduction technique (HEART)) போன்ற பல்வேறு காரணிகளால், உற்பத்தியாகும் பொருள், நுகர்வோரைப் பாதுகாப்பாகவும், எவ்வித இழப்பும் இல்லாமல், தரமாக அடைவதற்கான வழிமுறைகள் உருவாக்கப்படுகின்றன.
# பொதியச் சோதனை

## சோதனைக் கூறுகள்

இந்தச் சோதனைகள், உற்பத்தி செய்யப்படும் பொருள், அதன் தன்மை, அது நுகர்வோரை சென்றடைய வேண்டியத் தொலைவு, உற்பத்தியாகும் இடத்திற்கும், நுகர்வோரின் இடத்திற்கும் உள்ள காலநிலை மாற்றங்கள் போன்ற உட்காரணிகளைப் பொறுத்து கட்டமைக்கப்படும். அக்கட்டமைப்பு, உற்பத்திப் பொருளின் பாதுகாப்பு முறைகளைத் தெள்ளத்தெளிவாக ஆய்ந்து, தெரிவிக்கின்றன.
# பொதியச் சோதனை

## சோதனைக் கூறுகள்

### அகச்சோதனைகள்

கீழ்காணும் பல்வேறு சோதனைகள், உற்பத்தியாகும் பொருட்களை பொறுத்து, ஆய்வகத்தில் நிகழ்த்தப்படுகின்றன.
- பாதுகாப்பு உறை
- பெட்டியினுள் உருவாகும் பூச்சிகள்
- சரக்குப்பெட்டியைத் தவறவிடுதல்
- பாதுகாப்புக் காரணங்களுக்காக செலவிடப்படும் தொகை, விற்பனை விலைப் போட்டி, இலாப அளவு.
# பொதியச் சோதனை

## சோதனைக் கூறுகள்

### புறச்சோதனைகள்

பல்வேறு சோதனைகள், சோதனைச்சாலைகளில் செய்யப்பட்டாலும், மனிதத்தவறுகள், குழந்தைகள் பாதுகாப்பு, காலநிலை மாற்றங்கள், நுகர்வோரின் கருத்து, களச்சோதனை, சரக்குப்பெயர்ச்சியை நிழற்படங்களாகவும், நிகழ்படங்களாகவும் எடுத்து ஆய்தல் போன்ற சோதனைச்சாலைகளுக்கு வெளியே உள்ள காரணிகளும் கண்காணிக்கப்பட்டு, கண்டறியப்பட்டு, உற்பத்திப்பொருள்கள் காக்கப்படுகின்றன. இச்சோதனைகளின் விளைவாக சரக்கு என்ற உற்பத்திப் பொருளின் பாரஅலகு (unit load), சரக்கின் கொள்கலன் (shipping container), சரக்குப்போக்குவரவு போன்றவை சீர்படுத்தப்பட்டு, செம்மைப்படுத்தப்படுகின்றன. இச்செம்மையான சரக்கு இடப்பெயர்ச்சியால், உற்பத்திப்பொருளானது (சரக்கு) நுகர்வோரை பாதுகாப்பாக அடைய வழிவகை செய்கின்றன.
# பொதியச் சோதனை

## இக்கட்டுரைகளையும் காணவும்

- பொட்டலம்
- நெகிழிப் பை
- பொதியம் (கணியம்)
- நிரல் பொதி
- பொதியம் (இலக்கியம்)
# சகினேடிபள்ளி

**சகினேடிபள்ளி மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.
# சகினேடிபள்ளி

## ஆட்சி

இது ஆந்திர சட்டமன்றத்திற்கு ராஜோலு சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# சகினேடிபள்ளி

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- ராமேஸ்வரம்
- சகினேடிபள்ளி
- அப்பனரமுனி லங்கா
- அந்தர்வேதிபாலம்
- மோரி
- குதிமுல கண்டுரிகா
- அந்தர்வேதி
- கேசவதாசுபாலம்
# மாமிடிகுதுர்

**மாமிடிகுதுர் மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.
# மாமிடிகுதுர்

## ஆட்சி

இது ஆந்திர சட்டமன்றத்திற்கு ராஜோலு சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# மாமிடிகுதுர்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- அதுர்
- அப்பன்னபள்ளி
- பொதசகுர்ரு தொத்தவரம்
- ஈதராடா
- கெத்தாடா
- கொகன்னமடம்
- கொமராடா
- லூட்டுகுர்ரு
- மகடபள்ளி
- மாகனபாலம்
- மாமிடிகுதுரு
- மொகலிகுதுரு
- நகரம்
- பாசர்லபூடி
- பாசர்லபூடி லங்கா
- பெத்தபட்டினம்
- பெத்தபட்டினம் லங்கா
# கலைமகள் (இதழ்)

**கலைமகள் இதழ்** தமிழில் வெளிவரும் பழைமையான மாத இதழ். தமிழகத்தில் இவ்விதழ் ஆரம்பிக்கப்பட்ட ஆண்டு 1932. தற்போதைய கலைமகள் இதழின் பொறுப்பாசிரியர் கீழாம்பூர். ஆசிரியர் ஆர்.நாராயணஸ்வாமி.  
மக்களிடையே பிரபலமாக இருந்த இதழ். பொழுதுபோக்கு இதழாக இல்லாமல் உயர்ந்த இலக்கியங்களுக்கு இடமளித்துப் புகழ் பெற்ற இதழ். 1940களில் மணிக்கொடி எழுத்தாளர்களின் கதைகளும் இதில் வெளிவந்தன. பிரபல பிற மொழி எழுத்தாளர்களான காண்டேகர், பக்கிம் சந்திர சட்டர்ஜி, சரத் சந்திரர் போன்றோரின் எழுத்துக்களும் தமிழில் மொழிபெயர்க்கப்பட்டு கலைமகளில் வெளிவந்தன.  
1937 ஆம் ஆண்டு காலகட்டத்தில் இதன் ஆசிரியர் கி. வா. ஜகன்னாதன் . கா. ஸ்ரீ. ஸ்ரீயும் கலைமகள் குழுவில் இணைந்திருந்தவர்.
# ரகமி (எழுத்தாளர்)

**ரகமி** இருபதாம் நூற்றாண்டின் பிரபல தமிழ் எழுத்தாளர். இவரது இயற்பெயர் ரங்கசாமி. இவர் தமது எழுபதாவது வயதில் 2000 ஆம் ஆண்டு செப்டம்பர் மாதம் மறைந்தார். இவரது மனைவி சீதாலட்சுமி.  
வாஞ்சிநாதனையும், செண்பகராமனையும் கதைவடிவில் அறிமுகப்படுத்தியவர். பாரதியார் பணியாற்றிய சுதேசமித்திரன் நாளிதழில் இவரும் பணியாற்றியுள்ளார்.
# கணினி சார் பொறியியல்

## கணினி சார்ந்த பகுப்பாய்வு(CAE)

ஒரு பொருளின் மீது வெளிவிசை செலுத்தப்படும்போது அதனால் அப்பொருளில் ஏற்படக்கூடிய மாற்றத்தையோ அல்லது விரிசளையோ கணினி மூலம் கண்டறிவதே கணினி சார்ந்த பகுப்பாய்வு எனப்படுகிறது.
# கணினி சார் பொறியியல்

## முற்று கூறுகள்(FEM)

முற்று கூறுகள் முறை(FEM) அடிப்படையில் ஒரு பொருளானது பல சிறு கூறுகளாகப் பிரிக்கப்பட்டு பகுப்பாய்வுக்கு உட்படுத்தப்படுகிறது. பொருளை, பல சிறு கூறுகளாகப் பிரித்து பகுப்பாய்வு செய்ய பல மென்பொருட்கள் பயன்படுத்தப்படுகிறது (I-DEAS, ANSYS, HYPER MESH.etc). ஒரு பொருளை பகுப்பாய்வு செய்வதற்கு முன்பு தகைவு மற்றும் திரிபு பற்றி தெரிந்துகொள்வது அவசியம்.
# கணினி சார் பொறியியல்

## முற்று கூறுகள்(FEM)

### தகைவு (stress)

இயந்திரவியலில் தகைவு (stress) எனப்படுவது, உருக்குலைந்த பொருளினுள் ஏற்படும் மீள் விசையை அளக்கும் அளவு. எந்த ஒரு பொருளின் மீதும் புறவிசை செயல்படும்போது, பொருளிலுள்ள மூலக்கூறுகட்கிடையே சார்பு இடப்பெயர்ச்சி ஏற்படுகிறது. இதனால் பொருளினுள் எதிர்வினைவிசை (மீள்விசை) தோன்றி புறவிசையை சரி செய்கிறது. இந்த உள்விசைதான் பொருளினைத் தன் பழைய நிலைக்குக் கொண்டுவர முயற்சி செய்கிறது.இந்த மீள்விசையின் அளவு உருக்குலைவைப் பொருத்ததாகும்.உருக்குலைந்த பொருளின் ஓரலகு பரப்பில் செயல்படும் மீள்விசை தகைவு ஆகும். பொருளின் மீது செயல்படும் விசை F எனவும், பரப்பளவு A எனவும் கொண்டால்  
தகைவு = மீள் விசை (F) / பரப்பளவு (A)  
தகைவின் அலகு பாசுக்கல் (pa) எனப்படும். பாசுக்கல் என்பது ஒரு சதுர மீட்டர் பரப்பில் செயல்படும் ஒரு நியூட்டன் அழுத்தம் ஆகும்.
# கணினி சார் பொறியியல்

## முற்று கூறுகள்(FEM)

### திரிபு(strain)

பொருளின் மீது உருக்குலைவு விசை செயல்படும் பொது அதன் பரிமாணத்தில் ஏற்படும் மாற்றத்திற்கும், ஆரம்ப பரிமாணத்திற்குமிடையே உள்ள தகைவு திரிபு எனப்படும்.  
திரிபு = பரிமாண மாற்றம் / ஆரம்ப பரிமாணம்  
பரிமாண மாற்றம் = இறுதி பரிமாணம் (L)- ஆரம்ப பரிமாணம் (Lo)  
நீண்ட திரிபு = L - Lo / Lo  
பக்கவாட்டு திரிபு = D - Do / Do  
திரிபுக்கு அலகு கிடையாது (mm/mm)
# கணினி சார் பொறியியல்

## முற்று கூறுகள்(FEM)

### சோர்வு முறிவு (FATIGUE FRACTURE ANALYSIS)

மகிழுந்து வடிவமைப்பு பகுப்பாய்வில் முக்கியமான ஒன்று சோர்வு முறிவு (FATIGUE FRACTURE ANALYSIS)பகுப்பாய்வு ஆகும். தொடர்ந்து ஒரு பொருளின் மீது மாறிக்கொண்டிருக்கும் பளு(FLUCTUATING LOAD) அல்லது சுழல் பளு (CYCLIC LOAD) ஆட்கொள்ளும்போது அப்பொருள் பலவீனப்பட்டு விரிசல் உண்டாகிறது. இறுதித்திறன் (Ultimate Strength) தகைவு அளவை விடக் குறைவாக இருக்கும்போதும் கூட விரிசல் ஏற்படுகிறது. அனைத்து கட்டமைப்பு தோல்விகளில் சுமார் 95% சோர்வு முறிவு மூலம் ஏற்படுகிறது.  
இவை இரண்டு வகையாக பிரிக்கப்படுகிறது.  
1.குறைந்த சுழற்சி சோர்வு ---20000 எண்ணிக்கைக்கும் குறைவான சுழற்சியில் முறிவு ஏற்படுதல்.  
2.அதிக சுழற்சி சோர்வு --- 20000 எண்ணிக்கைக்கும் அதிகமான சுழற்சியில் முறிவு ஏற்படுதல்.
# கணினி சார் பொறியியல்

## முற்று கூறுகள்(FEM)

### சோர்வு முறிவு (FATIGUE FRACTURE ANALYSIS)

#### குறைந்த சுழற்சி சோர்வு

குறைந்த சுழற்சி சோர்வுவில் உருவாகக்கூடிய தகைவு என்பது எப்போதும் நெகிழ்வு திறனை (YIELD POINT) விட அதிகமாகவே இருக்கும்.நேரியலற்ற வரம்பில் இருக்ககூடும்.NEUBER’S விதியின்படி, தகைவு - திரிபு வரைபடத்தை பயன்படுத்தி நேரியலற்ற தகைவை நேரியல் தகைவாக மாற்றப்பட்டு பகுப்பாய்வு செய்யப்படுகிறது.
# கணினி சார் பொறியியல்

## முற்று கூறுகள்(FEM)

### சோர்வு முறிவு (FATIGUE FRACTURE ANALYSIS)

#### அதிக சுழற்சி சோர்வு

அதிக சுழற்சி சோர்வு என்பதை இரண்டு விதமான முறையில் மதிப்பாய்வு செய்யப்படுகிறது.  
1.S-N CURVE வரைபடம் முலமாக  
2.சோர்வு வரம்பு வரைபடம் முலமாக (FATIGUE LIMIT DIAGRAM)
# கணினி சார் பொறியியல்

## முற்று கூறுகள்(FEM)

### சோர்வு முறிவு (FATIGUE FRACTURE ANALYSIS)

#### S-N வளைவரை

இயந்திர கட்டமைப்பின் பாதுகாப்பு மற்றும் நம்பகத்தன்மையை உறுதி செய்ய S-N வளைவரைவு வேண்டும்.  
S-N வளைவரைவில் S என்பது தகைவை குறிக்கக்கூடியது, இது திரும்ப திரும்ப ஏற்படக்கூடிய ஏற்ற இறக்க பளுவால் உருவாகும் தகைவு ஆகும்.  
S-N வளைவரைவில் N என்பது உடைதளுக்குரிய சுழற்சியின் எண்ணிக்கையை குறிப்பதாகும்.  
S செங்குத்து அச்சில் விவரிக்கிறது மற்றும் N குறுக்கு அச்சு விவரிக்கிறது.  
நாம், இந்த வரைபடத்தில் இருந்து பார்க்கும்போது தகைவு அளவானது கீழ் நோக்கிச் சென்று ஒரு குறிப்பிட சுழற்சி எண்ணிக்கைக்கு பிறகு தகைவு அளவில் பெரும் மாற்றம் ஏற்படுவதில்லை, இந்த நிலையைத்தான் FATIGUE LIMIT என்கிறோம். இந்த FATIGUE LIMIT அளவுக்கு கிழ் வடிவமைக்கப்படும் எந்த ஒரு பொருளும் உடைவதற்கு வாய்ப்புகள் குறைவே.  
சிறிய தகைவு அளவுகளில் கூட விரிசல்கள் ஏற்படுகிறது இதை இப்போது ஆராய்ச்சியில் ஈடுபடுத்தி புதிய கோட்பாடுகளை உருவாக்கிகொண்டிருக்கின்றனர்.FATIGUE LIMIT நிர்ணயிப்பதில் சில புதிய கோட்பாடுகளை உருவாக்கிகொண்டிருக்கின்றனர்.10^7 சுழற்சி எண்ணிக்கைக்கு பிறகு ஏற்படக்கூடிய தகைவையே FATIGUE LIMITஆக கணக்கிடப்படுகிறது. சில சமயங்களில் Giga சுழற்சி எண்ணிக்கையில் விரிசல் ஏற்படுவதாக கண்டறியப்பட்டுள்ளது
# கணினி சார் பொறியியல்

## முற்று கூறுகள்(FEM)

### சோர்வு முறிவு (FATIGUE FRACTURE ANALYSIS)

#### அயாவு வரம்பு

அயாவு வரம்பு அல்லது சோர்வு வரம்புக்கு கிழே தகைவு அளவு இருக்கும்பட்சத்தில் வரையறையற்ற எண்ணிக்கையில் தகைவு சுழற்சி இருந்தாலும் விரிசல் ஏற்படாது.  
சராசரி தகைவின் அடிப்படையில் சோர்வு முறிவு வரைபடம் வரையப்படுகிறது இதன்முலம் பொருளின் மீது ஏற்படும் தகைவை வரைபடத்தில் பதிவு செய்து,பாதுகாப்பு வளையத்திற்குள்ளான தகைவா என்பதை உறுதி செய்யலாம்.  
அயாவு வரம்பு வரைபடம் மூலம் அதன் உறுதித்தன்மையை கணக்கிடுதல்.  
ஒரு பொருளின் மீது வரையறையற்ற எண்ணிக்கையில் சுழற்சி பளுவும் மற்றும் மாறா பளுவும் ஆட்கொள்ளும் போது ஏற்படும் தகைவுகளை கணக்கிடவேண்டும். படத்தை பார்க்கவும்.  
Average stress (σm) = மாறா பளு(தகைவு max) + சுழற்சி பளு/2(தகைவு max)  
Average stress (σm) = 32 + 182/2 = 123Mpa  
Amplitude stress(σa)
மாறா பளுவின் வீச்சு (Amplitude) எப்போதும் 0 வாக இருக்கும், எனவே சுழற்சி பளுவில் பாதிஅளவு எடுத்துக்கொள்ளவேண்டும்.  
Amplitude stress(σa) = சுழற்சி பளு/2(தகைவு max)  
Amplitude stress(σa) = 182/2 = 91Mpa  
கிடைக்கபெற்ற இந்த தகைவுகளை வரைபடத்தில் பதிவிட்டு, பாதுகாப்பு வளையத்திற்குள் இருக்கிறதா என்பதை உறுதிசெய்து கொள்ளலாம் .
# தலைக்காலி

**தலைக்காலிகள்** (*Cephalopoda*) என்பது மெல்லுடலி தொகுதியைச் சேர்ந்த வகுப்பு ஆகும். இதில் கணவாய், எண்காலி மற்றும் கடலோடி நத்தைகள் ஆகியவை அடங்குகின்றன. இவை கடலில் மட்டும் வாழுகின்ற இருபக்கச் சமச்சீரான மெல்லுடலிகளாகும். இவற்றின் தசைப்பிடிப்பான பாதம் கால்களாகவும்/ கைகளாகவும், பரிசக் கொம்புகளாகவும், ஓட்டுக் குழாய்களாகவும் திரிபடைந்துள்ளது. இவற்றில் ஒப்பீட்டளவில் பெரிய தெளிவான தலை உள்ளது. இவற்றின் தலையிலிருந்து கால்கள் வெளிப்படுவது போல் உள்ளதால் இவை தலைக்காலிகள் என அழைக்கப்படுகின்றன. இவற்றின் உடலில் உள்ள மைப்பையில் உள்ள மையைக் கக்குவதன் மூலம் எதிரிகளிடமிருந்துத் தப்பித்துக் கொள்ளும் பொறிமுறையைக் கையாளுகின்றன.
தலைக்காலிகளில் இரு உப வகுப்புக்கள் உள்ளன. **Coleoidea** என்ற உபவகுப்பில் உள்ளவற்றில் புற ஓடு இருப்பதில்லை. எனினும் அகவன்கூடு காணப்படலாம் அல்லது அதுவும் இல்லாதிருக்கலாம். இவ்வுப வகுப்பினுள் கணவாய், சாக்குக் கணவாய் என்பன அடங்குகின்றன. மற்றைய உப வகுப்பு **நாட்டிலாய்டியா** ஆகும். இவ்வுப வகுப்பைச் சார்ந்த உயிரினங்களில் புற ஓடு காணப்படும். உதாரண அங்கத்தவர்: *நாட்டிலசு*. இதுவரை 800 உயிர்வாழும் தலைக்காலி இனங்கள் அறியப்பட்டுள்ளன.
# தலைக்காலி

## வாழிடம்

தலைக்காலிகளால் நன்னீரில் உயிர் வாழ முடியாது. இவை கடலின் மேற்பரப்பிலிருந்து கடற்படுக்கை வரை அனைத்து இடங்களிலும் பரம்பிக் காணப்படுகின்றன. உதாரணமாக சாக்குக் கணவாய் கடலடியில் வாழும் ஓர் விலங்காக உள்ளது. அதிகளவான இனங்கள் மத்திய கோட்டை அண்மித்த கடற்பரப்பிலேயே வாழ்கின்றன. துருவக் கடற்பரப்புகளில் இவற்றின் இனப்பல்வகைமை குறைவாக உள்ளது.
# தலைக்காலி

## உடலமைப்பு

ஏனைய மெல்லுடலிகளைக் காட்டிலும் தலைக்காலிகளின் உடலமைப்பு அதிக விருத்தியைக் காட்டுகின்றது.
# தலைக்காலி

## உடலமைப்பு

### நரம்புத் தொகுதியும் புலனங்கங்களும்

முள்ளந்தண்டற்ற விலங்குகளுள் மிகவும் சிக்கலான நரம்புத் தொகுதியைத் தலைக்காலிகள் கொண்டுள்ளன. தலைக்காலிகளே முள்ளந்தண்டற்றவற்றுள் மிகப்பெரிய மூளையைக் கொண்டுள்ளதோடு அதிக நுண்ணறிவையும் பெற்றுள்ளன. மூளை கசியிழையத்தாலான மண்டையோட்டினுள் பாதுகாக்கப்பட்டுள்ளது.
# போடி மெட்டு

**போடி மெட்டு** (ஆங்கிலம்:Bodi Mettu) என்பது இந்தியாவின் தமிழ் நாடு மாநிலம், தேனி மாவட்டத்தில் தமிழ்நாடு மற்றும் கேரளா எல்லை அருகே அமைந்துள்ள ஒரு மலை வாழ் கிராமமாகும். இது மதுரையில் இருந்து கொச்சி செல்லும் தேசிய நெடுஞ்சாலை 49-இன் வழியில் அமைந்துள்ளது. போடி மெட்டின் முக்கிய விளைபயிராக ஏலக்காய், தேயிலை மற்றும் குளம்பிக்கொட்டை (coffee) பயிரிடப்படுகிறது. மேலும் இதன் மிக அருகில் மூணாறு, மறையூர், தேக்கடி, கொடைக்கானல், இடுக்கி அணை ஆகிய மிகப்பிரபலமான சுற்றுலாத் தளங்கள் அமைந்துள்ளன.
# போடி மெட்டு

## மக்கள் வகைப்பாடு

இந்தியா 2011 மக்கள் தொகை கணக்கெடுப்பின்படி 733 மக்கள் இங்கு வசிக்கின்றார்கள். இவர்களில் 390 ஆண்கள், 343 பெண்கள் ஆவார்கள். போடி மெட்டு மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 40%, பெண்களின் கல்வியறிவு 30% ஆகும். இது இந்திய தேசிய சராசரி கல்வியறிவான 59.5% விட கூடியதே. போடி மெட்டு மக்கள் தொகையில் 57 பேர் ஆறு வயதுக்குட்பட்டோர் ஆவார்கள்.
# பி. கன்னவரம்

**பி. கன்னவரம் மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.
# பி. கன்னவரம்

## ஆட்சி

இது ஆந்திர சட்டமன்றத்திற்கு கன்னவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# பி. கன்னவரம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- கண்டி பெதபூடி
- உதுமூடி
- குண்டலபல்லி
- நரேந்திரபுரம்
- பெல்லம்பூடி
- லங்கலகன்னவரம்
- பாத கன்னவரம்
- போதவரம்
- முங்கண்டா
- முங்கண்டபாலம்
- முஞ்சவரம்
- கடாரு லங்கா
- கருபல்லிபாடு
- வைனதேய கொத்தபள்ளி
- மொண்டெபு லங்கா
- வாட்ரேவுபல்லி
- மானேபள்ளி
- ஏனுகுபள்ளி
# அம்பாஜிபேட்டை

**அம்பாஜிபேட்டை மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.
# அம்பாஜிபேட்டை

## ஆட்சி

இது ஆந்திர சட்டமன்றத்திற்கு கன்னவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# அம்பாஜிபேட்டை

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- சிரதபூடி
- புல்லேடிகுர்ரு
- வக்கலங்கா
- பாசுபள்ளி
- முக்காமலா
- இருசுமண்டா
- மொசலிபள்ளி
- கங்கலகுர்ரு
- கே. பெதபூடி
- இசுக்கபூடி
- நந்தம்பூடி
- தொண்டவரம்
- மச்சவரம்
# பின்னோக்கிய தையல்

**பின்னோக்கிய தையல்** (Back stitch) தையல் வகைகளில் ஒன்று. எளிமையான முறையாகவும் கைத்தையல் பூவேலைப்பாடுகளில் ஓரங்களை சுலபமாக அமைக்கவும் பயன்படுகிறது.
# பின்னோக்கிய தையல்

## பயன்பாட்டு வகை

- இரு துணிகளை இணைக்கும் போது பயன்படுகிறது.
- மற்ற நிரப்பு வகைத் தையல்களான பெருக்கல் தையல் (Cross Stitch) போன்ற தைப்புகளின் ஓரங்களுக்கு பயன்படுத்தப்படுகிறது.
# பின்னோக்கிய தையல்

## அமைக்கும் முறை

- பெரும்பாலும் வலமிருந்து இடமாகச் செய்யப்படுகிறது.
- ’இரண்டடி முன்னெடுத்து, ஓரடி பின்வைக்கும்’ முறையாக இதன் அமைப்பு முறை உள்ளது.  
- படத்தில், எண் வரிசை நூல் கோக்கப்பட்ட ஊசி செல்ல வேண்டிய வரிசை முறையைக் குறிக்கிறது. முதலாம் எண்ணில் துணியின் அடியிலிருந்து மேலே ஊசி எடுக்கப்பட்டு, வலதாக எண் இரண்டு வழியே துணிக்கு கீழே ஊசி செலுத்தப்பட்டு, எண் மூன்று வழியே மேலே எடுக்கப்பட வேண்டும். எண் ஒன்றுக்கு மிக அருகிலுள்ள எண் நான்கு வழியாக கீழே ஊசி செல்லவேண்டும். இவ்வாறு துணியின் வலதிலிருந்து இடது புறமாகத் தைக்கப்படுகின்றது.
# ஐனவில்லி

**ஐனவில்லி மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.
# ஐனவில்லி

## ஆட்சி

இது ஆந்திர சட்டமன்றத்திற்கு கன்னவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# ஐனவில்லி

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- அயினவில்லி
- சிந்தன லங்கா
- கே. ஜகன்னாதபுரம்
- கொண்டுகுதுர்
- கோட்டிபள்ளி பாகா
- கிராப்பா
- மதுபள்ளி
- மாகாம்
- நேதுனூர்
- பொதுக்குர்ரு
- சானபள்ளி லங்கா
- சிரசவல்லி சவரம்
- சிரிபள்ளி
- தொதரமூடி
- வீரவல்லிபாலம்
- வெலுவலபள்ளி
- விலாசா
# ராவுலபாலம்

**ராவுலபாலம் மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.
# ராவுலபாலம்

## ஆட்சி

இது ஆந்திர சட்டமன்றத்திற்கு கொத்தபேட்டை சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# ராவுலபாலம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- தேவராபள்ளி
- கோபாலபுரம்
- ஈத்தகோட்டை
- ஜுதிகபாடு
- கொமராஜு லங்கா
- லட்சுமிபோலவரம்
- மும்மிடிவரப்பாடு
- போடகட்லபள்ளி
- ராவுலபள்ளி
- உபலங்கா
- வெதுரேஸ்வரம்
# எஸ். ஷெட்டர்

ஷ. ஷெட்டர் என்பவர் கன்னடக் கவிஞர் ஆவார். இவர் 1935-ஆம் ஆண்டில் பிறந்தார். வரலாறு, கலை, இலக்கியம் உள்ளிட்ட துறைகளில் 27 நூல்களை எழுதியுள்ளார்.
# எஸ். ஷெட்டர்

## கன்னட நூல்கள்

- சிரவணபெளகொளா (1981)
- சாவிகெ ஆஹ்வானா (2004,2014)
- சங்கம் தமிழகம் மத்து கன்னட நாடு-நுடி [சங்கத் தமிழகமும் கன்னட நாடும்] (2007)
- சோமனாதபுரா (2008)
- பாதாமி சாளுக்யர சாசன சாகித்யா (2012)
- சாவன்னி அரசி (2014)
- ஹளகன்னட- லிபி, லிபிகார, லிபி வியவசாயா (2014)
# எஸ். ஷெட்டர்

## விருதுகள்

- கர்நாடக அரசின் இலக்கிய விருது
# நெகிழிப் பை

**நெகிழிப் பை** (ஆங்கிலம்:Plastic bag) என்பது நெகிழி என்ற பல்லுறுப்பியால் உருவாக்கப்பட்ட பை ஆகும். இது பெரும்பாலும் பின்னப்படாமல், மெல்லிய காகிதம் அல்லது துணி போல, வெப்பத்தால் உருக்கி ஒட்டப்பட்டு உருவாக்கப்படும். குறைவாகவே பின்னப்பட்டு உருவாக்கப்படுகின்றன. பசை போன்ற ஒட்டும் தன்மையுள்ள பொருளாலும், இப்பைகள் ஒட்டுவதன் மூலம் உருவாக்கப்படுகின்றன. எடை குறைவாக இருப்பதாலும், சூழ்நிலை மாற்றம் எந்த வித தாக்கத்தையும், இவற்றின் மேல் ஏற்படுத்த முடியாதத் தன்மையைப் பெற்றிருப்பதாலும், விலை குறைவாக இருப்பதாலும், பராமரிப்பு எளிமையாலும், இவை வணிகத்தில் சரக்குப் போக்குவரத்துக்கு அதிக அளவில் பயன்படுகின்றன.
# நெகிழிப் பை

## வகைகள்

பல்வேறு வகையான அளவுகளிலும், சிறப்புத் தன்மைகளுடனும் நெகிழிப்பைகள் உள்ளன. பொதுவாக, தனிநபர் பயன்பாட்டு அடிப்படையிலும், வியாபார அடிப்படையிலும், இவற்றை இரு
பெரும் பிரிவாகப் பிரிக்கலாம். அட்டைப்பெட்டி, மரப்பெட்டி, தகரப் பெட்டி போன்ற பல்வேறு பொட்டலமிடுதல், சிப்பமிடுதல் முறைகளை விட, இப்பைகளினால் குறைந்த அளவினைக் கொண்டு அல்லது மிகக் குறைவான அளவுப் பொருட்களைக் கொண்டு சிறப்பாகவும், பாதுகாப்பாகவும், பொருள் ஓரிடத்திலிருந்து, மற்றொரு இடத்திற்கு கொண்டு செல்லப் படுகின்றது.
# நெகிழிப் பை

## பயன்பாட்டின் சீர்கேடு

### நிலத்தடி நீர் மட்டம்

பெரிய உருவத்தில், தொழிற்சாலைகளில் உற்பத்தி செய்யப்படும் குளிர்சாதனப் பெட்டி, வளிப் பதனம், துணி துவைப்பி போன்றவை ஓரிடத்திலிருந்து மற்றொரு இடத்திற்கு எடுத்துச்செல்லப்படும் போது, அதிக அளிவில் நெகிழிப்பை மூலங்கள் பயன்படுத்தப் படுகின்றன. அவைகளின் பொதியங்களில் இருந்து பிரித்தெடுத்து பயன்படுத்தப் படுகிறது. அப்பொழுது வீணாகும் நெகிழிக் குப்பைகள் சுற்றுப்புறத்தில் பெருமளவு பாதிப்பை உண்டாக்குகின்றன. ஏனெனில், அவைகளின் மட்காத் தன்மையாலும், நீர் உட்புகாத் தன்மையாலும், அவை உள்ள இடங்களில் நிலத்தடிக்கு செல்லும் நீர், தடையாகிறது. இது பெருமளவு இருப்பதால், அவைகள் உள்ள இடத்தில், நிலத்தடி நீர் மட்டம், மழைக் காலங்களில் அதிகரிக்கப்படுவதில்லை.
# நெகிழிப் பை

## ஊடகங்கள்

நெகிழிப்பைகளின் பல்வகையும், அவற்றின் வேறுபட்ட அமைப்பும், பயன்பாடும் காட்சிபடுத்தப்படுகின்றன.
<>  
</>
# ஒடிசா நாள்

**ஒடிசா நாள்** (ஒடியா மொழி:ଓଡ଼ିଶା ଦିବସ) என்பது ஒடிசா மாநிலத்தின் உருவாக்கத்தை நினைவுகூரும் நாள் ஆகும். இதை உத்கல திபசா என்றும் ஒடியா திபசா என்றும் அழைப்பர். இது ஆண்டுதோறும் ஏப்ரல் முதலாம் நாளில் கொண்டாடப்படுகிறது.  
1568ஆம் ஆண்டு முகுந்த தேவ் மன்னரின் வீழ்ச்சிக்கு பிறகு பல பகுதிகளாக சிதறிக் கிடந்த ஒடிசா மாநிலத்தை மொழியை அடிப்படையாகக் கொண்டு ஒன்றிணைக்க வேண்டும் என பல போராட்டங்கள் முன்னெடுக்கப்பட்டன. இதன் காரணமாக அன்றைய ஆங்கிலேய அரசு 1936ஆம் ஆண்டு ஏப்ரல் 1 அன்று ஒடிசாவை தனி மாநிலமாக அறிவித்தது.  
புதிதாக உருவாக்கப்பட்ட ஒடிசா மாநிலத்தில் கட்டக், புரி, பாலேஸ்வர், சம்பல்பூர், கோராபுட், கஞ்சாம் ஆகிய மாவட்டங்கள் இருந்தன. ஜான் ஆஸ்டின் ஹப்பக் என்பவர் ஒடிசாவின் முதல் ஆளுநர் ஆனார். இன்றையா ஒடிசாவில் 30 மாவட்டங்கள் உள்ளன.
# அரக்கர்

**அரக்கர்** என்போர் இந்திய தொன்ம கதைகளில் வரும் ஒரு கற்பனை இனத்தவர். இந்து மற்றும் புத்த சமய இலக்கியங்களில் காசிப முனிவருக்கும் - தட்சப் பிரஜாபதியின் மகள் திதி தேவிக்கும் பிறந்தவர்களே அரக்கர்கள் ஆவார்.  
அரக்கர் என்ற சொல் சில இடங்களில் அசுரர் எனவும் பயன்படுத்தப்படுவதுண்டு. **அரக்கன்** எனும் சொல்லாடல் இராமாயணத்தில் காணப்படுகின்றது - இலங்கையின் மன்னனான இராவணன் அரக்கன் என்று அழைக்கப்படுகிறார். கும்பகர்ணன், விபீடணன், சுபாகு, மாரீசன், இந்திரசித்து ஆகியோர் ராமாயணத்தில் குறிப்பிடப்பட்டுள்ள பிற அரக்கர்கள். மகாபாரதத்தில் இடும்பன், கடோத்கஜன், பகாசுரன் போன்ற அரக்கர்கள் குறிப்பிடப்பட்டுள்ளனர். புத்த சமய இலக்கியங்களிலும் மாறன், இராவணன் போன்ற அரக்கர்கள் பற்றிய குறிப்புகள் உள்ளன.  
இந்து தொன்மவியலின் அடிப்படையில் **அரக்கர்கள்** என்பவர் பதினெட்டு கணங்களில் ஒரு குழுமம் ஆவார். இவர்களின் குருவாக சுக்கிராச்சாரி உள்ளார். மிகுந்த கடுந்தவத்தினால் அதிக சக்தி பெறும் அரக்கர், அரசனாக ஆகிறார். இறைவன் மூலமாக அரக்கரசர் அழிந்த பின்பு, அடுத்த சக்தி வாய்ந்த நபர் அந்த அங்கிகாரத்தினைப் பெறுகிறார். இவர்கள் சிவபக்தர்களாக இருப்பதனால் சிவபெருமானிடமிருந்து வரங்களைப் பெறுகின்றார்கள்.  
இந்திய இதிகாசங்களில் ஓர் இனத்தினரை அல்லது ஒரு மரபினரை தாழ்வான பார்வையுடன் சித்தரிப்பதற்கு பயன்படுத்தப் பட்ட ஒரு சொல்லாடலாக மட்டுமே "அரக்கன்" எனும் சொல் பயன்படுத்தப்பட்டுள்ளதாகக் குற்றம் சாட்டப்படுகிறது. "அரக்கன்" எனும் சொல் குறிப்பாக தென்னிந்திய மற்றும் பழங்கால இலங்கை மக்களான திராவிட மரபினரை, வடயிந்திய ஆரிய மரபினர் தாழ்வாக அழைக்க பயன்படுத்தப்பட்ட சொல் என்பது ஒரு சாரரின் கருத்தாகும். அரக்கன் எனும் சொல்லாடல், கிரேக்கரும் மற்றும் உரோமரும் ஐரோப்பிய நாடுகளை ஆக்கிரமிப்பு செய்து கைப்பற்ற முனைந்த வேளைகளில், அவர்களுக்கு பெரும் சவாலாக எதிர்த்து போரிட்ட பழங்குடி இனத்தவர்களை கெல்டிக் என்று **காட்டுமிராண்டிகள்** என இழிவாக அழைத்தைப் போன்றே வடயிந்தியரின் ஆக்கிரமிப்பின் போது அவர்களுக்கு பெரும் சவலாக எதிர்த்து போரிட்ட திராவிட பழங்குடியினர்களை "அரக்கர்" என தரம் தாழ்த்தி அழைத்துள்ளனர் எனக் கருதப்படுகிறது.
# அரக்கர்

## கலை நிகழ்ச்சிகள்

அரக்கர்களை சித்தரிக்கும் நாடகம், தெருக்கூத்து போன்ற கலைநிகழ்ச்சிகளும் சிலவிடங்களில் நடத்தப்படுகின்றன.
# விமான கருப்புப் பெட்டி

**விமான கருப்புப் பெட்டி** (*Flight recorder*) விமானத்தினுள் தகவல் சேமிக்கப் பயன்படும் ஒரு தொழில்நுட்பக் கருவியாகும். விமானம் விபத்திற்குள்ளாகும் போது அது தொடர்பான காரணங்களை அறிவதற்கு/ஆராய்வதற்கு இக்கருவி பெரிதும் உதவும். இதனை கருப்புப் பெட்டி என்று அழைத்தாலும், இது செம்மஞ்சள் நிறத்தில் காணப்படும். விமானத்தின் சேதம் குறைவான பின்பகுதியில் இவை பொருத்தப்பட்டிருக்கும். கருப்புப் பெட்டியில் இரு பகுதிகள் உண்டு: ஒன்று விமானியறை குரல் பதிவி. இது கடைசி 2 மணி நேரத்திற்கு விமானிகளுக்கும் தரைக்கட்டுப்பாட்டு மையத்துக்கும் இடையே நடக்கும் உரையாடல்களை பதிவு செய்து வைத்திருக்கும். இன்னொரு பகுதியான விமான தரவு பதிவி விமானத்தின் வேகம், பொறிகளின் செயல்பாடு, விமானத்தின் பிற கருவிகளின் செயல்பாடு, விமானத்துக்குள் உள்ள காற்றழுத்தம் என கிட்டத்தட்ட 400 வகையான காரணிகளை பதிவு செய்யும்.  
டைட்டானியம் என்ற தனிமத்தால் செய்யப்பட்ட இவை புவி ஈர்ப்பு விசையை விட 3400 மடங்கு விசையையும் 1000 <sup>0</sup> C ஐவிடவும் அதிக வெப்பநிலையையும் தாங்கக் கூடியது. விமானம் விபத்துக்குள்ளானால் கருப்புப் பெட்டியிலிருந்து தொடர்ந்து சமிக்கைகள் வந்து கொண்டிருக்கும். கிட்டத்தட்ட 30 நாட்கள் வரை இந்த சைகைகள் வரும். இது சுமார் 13 பவுண்டுகள் எடையைக் கொண்டவையாகும். தண்ணீரில் விழுந்தாலும் தீயில் எரிந்தாலும் இதில் உள்ள தரவுகள் பாதுகாப்பாக இருக்கும். நீண்ட காலமாகவே கருப்புப் பெட்டி தண்ணீரில் விழுந்தால் மிதக்கும் தன்மையுடனும், எளிதில் திறக்கக் கூடிய வகையிலும் அமைக்கப்பட வேண்டும் என்ற கோரிக்கை இருந்து வருகிறது என்பது குறிப்பிடத்தக்கது.  
விமானத்தின் கருப்புப் பெட்டி இரு பகுதிகளைக் கொண்டது, அதில் ஒரு பகுதி *விமானியறை குரல் பதிவி* (Cockpit voice recorder) மற்றொரு பகுதி விமான தரவு பதிவி ஆகும். கருப்புப் பெட்டி விமானத்தின் வால் பகுதியில் இது பொறுத்தப்பட்டிருக்கும். விமானம் விபத்துக்குள்ளானால் அதிலிருந்து தொடர்ந்து சமிக்ஞைகள் வந்து கொண்டிருக்கும். கிட்டத்தட்ட 30 நாட்கள் வரை இந்த சமிக்ஞைகள் வரும், இந்த சமிக்ஞைகளை வைத்து இதன் இருப்பிடத்தை அறிந்து கொள்ளமுடியம்.  
விமானியறை குரல் பதிவி விமானிகளின் உரையாடலை பதிவு செய்வும் ஒரு கருவியாகும். இது கடைசி 2 மணி நேரத்திற்கு விமானிகளுக்கும் தரைக்கட்டுப்பாட்டு மையத்துக்கும் இடையே நடக்கும் உரையாடல்களையும் பதிவு செய்து வைத்திருக்கும். இது செம்மஞ்சள் நிறத்தில் இருக்கும். இக்கருவி தண்ணீரில் விழுந்தாலும் தீயில் எரிந்தாலும் இதில் உள்ள தரவுகள் பாதுகாப்பாக இருக்கும்.
# விமான கருப்புப் பெட்டி

### கறுப்புப் பெட்டியின் தன்மை

- செம்மஞ்சள் நிறத்தில் (orange) காணப்படும்.
- தீயினில்/உயர் வெப்பநிலை என்பவற்றால் எரிந்து சேதமுறாது.
- உவர் நீரில் ஊறினாலும் பாதிப்படையாது.
- கடலுக்குள் மூழ்கினாலும் மூன்று மாதங்களுக்குப் பழுதடையாது.
- ஆகாயத்தில் இருந்து வீழ்ந்தாலும் உடையாது.
- எங்கு வீழ்ந்தாலும் அவ்விடத்தில் இருந்து தகவல் அனுப்பிக் கொண்டிருக்கும்.
- வெளிப்புற, உட்புற தாக்கத்தினாலும் சேதமடையாதவாறு பெட்டியும் தகவல் சேமிப்பு நாடாவும் பாதுகாக்கப்படுகின்றன.
# விமான கருப்புப் பெட்டி

### கறுப்புப் பெட்டியில் சேமிக்கப்படும் தகவல்கள்

கறுப்புப் பெட்டியின் ஒரு பகுதியான விமானியறை குரல் பதிவி(Cockpit Voice Rocorder), விமான ஒட்டியின் அறையில் நிகழும் உரையாடல்களை பதிவு செய்யும்.
கறுப்புப் பெட்டியின் மற்றைய பகுதியான விமான தரவு பதிவி (Flight Data Recorder), விமானத்தின் வேகம், பறக்கும் உயரம், திசை, காலநிலை தகவல் முதலிய விமானத்தின் தொழில்நுட்பத் தகவல்களை பதிவு செய்யும்.
# வடிநிலம்

**வடிநிலம்** (drainage basin) என்பது, மழை அல்லது உருகும் பனி போன்றவற்றை ஏந்தி, ஆறு, ஏரி, கடல், ஈரநிலங்கள் போன்ற நீர்த்தேக்கங்களுள் வடிந்தோடச் செய்வதற்கான நிலப்பகுதி ஆகும். வடிநிலம் என்பது, நீரைக் காவிச்சென்று மேற்படி நீர்த்தேக்கங்களுக்குள் செலுத்தும் சிற்றாறுகள், ஆறுகள் போன்றவற்றையும், இத்தகைய நீர் வழிகளுக்குள் நீரை வடியவிடும் நிலப் பகுதிகளையும் ஒருங்கே குறிக்கிறது. *நீரேந்து பகுதி* என்பதுவும் இதே கருத்துருவை விளக்கும் சொல்லே.  
நீர் நிலை ஒன்றுக்கான நீர் வடிந்துவந்து சேரக்கூடியவகையில் மழைவீழ்ச்சி மற்றும் பனிப்பொழிவைப் பெறும் பிரதேசம் அதன் **நீரேந்து பிரதேசம்** எனப்படும். வழமையாக நீரேந்து பிரதேசத்தின் வெளிச்செல்லும் பாதை ஆறு, ஏரி, ஓடை, கடல், பெருங்கடல் மற்றும் ஈர நிலம் போன்றவையாகக் காணப்படும். மூடப்பட்ட நீரேந்து பிரதேசங்களில், ஒன்றுசேரும் நீர் நீரேந்து பிரதேசத்தினுள்ளேயே ஒரு தனிவடிச்சலாக காணப்படும். இது நிலையான ஏரியாக அல்லது உலர் ஏரியாகவோ அல்லது தேங்கி நிலங்கீழ் நீராக வடியும்.
# வடிநிலம்

## உலகின் முதன்மையான நீரேந்து பிரதேசங்கள்

### வரைபடம்

s, showing drainage into the major oceans and seas of the world.]]
<>உலகின் முதன்மையான கடல்கள், பெருங்கடல்களின் நீரேந்து பிரதேசங்கள். சாம்பல் நிறப் பகுதிகள் மூடப்பட்ட நீரேந்து பிரதேசங்கள் ஆகும். இவை பெருங்கடல்களில் சென்று கலப்பதில்லை</>
# நீடாமங்கலம் என். டி. எம். சண்முக வடிவேல்

**நீடாமங்கலம் என். டி. எம். சண்முக வடிவேல்** (1929 – 26 ஜனவரி 1963) தமிழகத்தைச் சேர்ந்த தவில் இசைக் கலைஞராவார். தவில் – நாதசுவர இசையுலகில் *தம்பி* என அன்புடன் அழைக்கப்பட்டவர்.
# நீடாமங்கலம் என். டி. எம். சண்முக வடிவேல்

## பிறப்பும், இசைப் பயிற்சியும்

பிரபல தவில் கலைஞர் நீடாமங்கலம் மீனாட்சி சுந்தரம் பிள்ளைக்கும் நாகம்மையாருக்கும் மகனாகப் பிறந்தார். தவிலிசை தன்னோடு போதுமென தந்தை விரும்பினாலும், படிப்பில் நாட்டமில்லாது இசையின்மீது விருப்பம் கொண்டவராக இருந்தார் சண்முக வடிவேல். நாளடைவில் முறையான பயிற்சி எதனையும் மேற்கொள்ளாமலேயே தனது தந்தையுடன் சேர்ந்து கச்சேரிகளில் வாசிக்கத் தொடங்கினார்.
# நீடாமங்கலம் என். டி. எம். சண்முக வடிவேல்

## இசை வாழ்க்கை

தனது தந்தையாருடன் இணைந்து திருவீழிமிழலை சகோதரர்களுக்கு சிறிது காலம் வாசித்தார். தருமபுரம் அபிராமிசுந்தரம் பிள்ளை, செம்பொன்னார் கோவில் சகோதரர்கள் ஆகியோருக்கு தவில் வாசித்து வந்தார். தனது தந்தையின் மறைவிற்குப் பின்னர், அக்காலத்து புகழ்வாய்ந்த நாதசுவரக் கலைஞர்களுக்கு தவில் வாசித்து புகழ் பெறத் தொடங்கினார்.  
திருவாவடுதுறை ராஜரத்தினம் பிள்ளை, ‘கக்காயி’ நடராஜ சுந்தரம் பிள்ளை, திருவிடைமருதூர் வீருசுவாமி பிள்ளை, சிதம்பரம் ராதாகிருஷ்ண பிள்ளை, திருவெண்காடு சுப்பிரமணிய பிள்ளை, பெரம்பலூர் அங்கப்ப பிள்ளை, செம்பொன்னார் கோவில் வைத்தியநாதன் சகோதர்கள், திருமெய்ஞானம் நடராஜசுந்தரம் பிள்ளை, கோட்டூர் ராஜரத்தினம் பிள்ளை, சீர்காழி திருநாவுக்கரசுப் பிள்ளை, திருவள்ளா ராகவ பணிக்கர், காருகுறிச்சி அருணாச்சலம், நாமகிரிப்பேட்டை கிருஷ்ணன் ஆகியோருக்கு சண்முக வடிவேல் தவில் வாசித்துள்ளார்.  
நன்கு பாடத் தெரிந்த இவர், நாதசுவரக் கலைஞர்கள் பலருக்கு தில்லானா பாடுதலைக் கற்பித்தார். மிருதங்கம், கஞ்சிரா வாசிப்பிலும் விருப்பம் கொண்டவராக இருந்துள்ளார் சண்முக வடிவேல்.